ได้มีโอกาสเข้าเมืองชลช่วงเช้า ผ่านไปแถวนั้นประมาณ 7:30 กินอะไรดีน๊า
แล้วร้านป้าอ่อนก็ปิ๊งขึ้นมาในหัวทันที ต้องพาคุณผู้ชายไปลองสักหน่อย

วันนี้มาทางเส้นวชิรปราการ จอดรถฝั่งที่ไม่ห้ามจอด แถวๆร้านหมูสะเต๊ะอพอลโล แล้วก็เดินเข้าตรอกที่อยู่ตรงข้ามอพอลโลไป คุณผู้ชายว่า ช่างสรรหาเนอะ ตรอกเล็กๆแบบนี้ก็ยังมา 

ถึงร้าน 7:30 โชคดี คนไม่มี จัดการถามเด็กที่ร้านวันนี้มีอะไรบ้าง น้องเปิดตู้แช่ให้ดู อื้ม สดๆใหม่ๆ เต็มตู้ไปหมด กุ้ง หมึก หอยเชลล์ กั้ง

จัดการ สั่ง กระเพราหอยเชลล์ ทันที เพราะทนกับความขาวอวบอิ่มไม่ไหว คุณผู้ชายคิดไม่ออกเลยสั่งกะเพรารวม กินไปกินมา ขอเบิ้ล กะเพราหมูกรอบอีกจาน สิริรวมมื้อนี้ 300 บาทจ้า